
         PARLAMENTUL  ROMÂNIEI

                                              CAMERA  DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	
	             Bucureşti, 15 septembrie 2026
             Nr.  PL-x  489/2026


                                                                                       7c-13/624/2026
BIROULUI  PERMANENT

AL

CAMEREI DEPUTAŢILOR

  

Vă înaintăm, alăturat, RAPORTUL asupra Proiectului de Lege pentru modificarea Legii nr.286/2009 privind Codul penal, trimis cu adresa nr. PL- x 489 din 24 iunie 2026 și înregistrat cu nr. 7c-13/624  din 25 iunie 2026. 
     În raport cu obiectul şi conţinutul său, proiectul de lege face parte din categoria legilor organice.
                                                          PREŞEDINTE,
                                                     prof. univ. Liviu – Bogdan CIUCĂ

RAPORT

asupra 
Proiectului de Lege pentru modificarea Legii nr.286/2009 privind Codul penal

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere, în fond, cu Proiectul de Lege pentru modificarea Legii nr.286/2009 privind Codul penal, trimis cu adresa nr. PL-x 489 din 24 iunie 2026 și înregistrat cu nr. 7c-13/624 din 25 iunie 2026.
Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera  Deputaţilor este  Cameră decizională.
Consiliul Legislativ a avizat favorabil proiectul de lege prin avizul nr. 394/22.04.2026.

Consiliul Superior al Magistraturii a transmis un punct de vedere cu observații (nr. 3/5289/din data de.05.2026).

Consiliul Economic și Social a avizat favorabil proiectul de lege (Nr. 2696/15.04.2026).

Senatul a adoptat proiectul de lege în ședința din data de 18 iunie 2026.

 Comisia pentru drepturile omului, culte și problemele minorităților naționale a avizat favorabil propunerea legislativă prin avizul  7c-6/547/09 septembrie 2026.
Comisia pentru sănătate și familie a avizat favorabil proiectul de lege (Nr.7c-10/202/30 iunie 2026).


Proiectul de lege are ca obiect de reglementare modificarea Legii nr.286/2009, în sensul reconfigurării infracţiunii de pornografie infantilă, prevăzută la art.374 din Codul penal, precum şi al prevederii acestei fapte în categoria celor pentru care nedenunţarea se pedepseşte potrivit art.266 din Codul penal.
În conformitate cu prevederile art. 62 din Regulamentul Camerei Deputaţilor, republicat, cu modificările ulterioare, membrii Comisiei au examinat proiectul de lege, în şedinţa din 15 septembrie 2026. 


La dezbateri, membrii Comisiei juridice, de disciplină şi imunităţi au fost prezenţi conform listei de prezenţă.

În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să supună plenului Camerei Deputaţilor adoptarea Proiectului de Lege pentru modificarea Legii nr.286/2009 privind Codul penal, în forma adoptată de Senat.
În raport cu obiectul şi conţinutul reglementării, proiectul de lege face parte din categoria legilor organice.
                  PREŞEDINTE,                                                           SECRETAR,

   prof. univ. Liviu – Bogdan CIUCĂ                                Petre - Emanoil NEAGU
Consilier parlamentar, Paul Șerban

